No 1308/2013.
 Проверката, посочена във втората алинея, се извършва посредством проверка на място. Ако обаче държавата членка разполага с графичен инструмент или с равностоен инструмент в компютризирания лозарски регистър, който да позволява измерване на засадената площ в съответствие с член 44 от настоящия регламент, както и с надеждна актуализирана информация за засадените винени сортове лози, проверката може да се извърши посредством административни проверки и съответно задължението за извършване на проверка на място преди изпълнението на операциите може да се ограничи до 5 % от заявленията, подбрани съгласно член 34 от настоящия регламент, за да се потвърди надеждността на системата за административен контрол.
 Ако при тази проверка на място се установят значителни нередности или несъответствия в даден регион или в част от регион, компетентният орган съответно увеличава броя на проверките на място през въпросната година.
 Член 43
 Проверки във връзка с операциите по събиране на реколтата на зелено
 1. По отношение на операциите по събиране на реколтата на зелено, посочени в член 47 от Регламент (ЕС) No 1308/2013, държавите членки осигуряват:
 а)
 площите, за които се получава подпомагане за събиране на реколтата на зелено, да се проверяват систематично на място след изпълнението;
 б)
 да се проверяват парцелите, за които е подадено заявление за подпомагане;
 в)
 да се спазва срокът за извършване на операции по събиране на реколтата на зелено, посочен в член 8, буква г) от настоящия регламент;
 г)
 мярката по събиране на реколтата на зелено да се изпълнява правилно, като проверяват дали съответната операция е извършена успешно.
 2. Чрез проверките, посочени в параграф 1, държавите членки проверяват:
 а)
 дали съответните лозя съществуват и дали дадената площ е надлежно поддържана;
 б)
 дали всички гроздове са напълно премахнати или унищожени;
 в)
 какъв метод е използван.
 3. За да се гарантира, че в парцела, за който се получава подпомагане, не е останало годно за търгуване грозде, всички проверки се провеждат до 31 юли всяка година и при всички случаи трябва да са приключили към обичайното време на узряване на гроздето (етап М по Baggiolini, етап 83 по BBCH) във всяка отделна площ.
 4. За целите на проверките, предвидени в параграфи 1, 2 и 3, всеки заявител за подпомагане за събиране на реколтата на зелено води документация за разходите по съответната операция или по други извършени дейности.
 Член 44
 Засадена площ
 1. За целите на мерките, посочени в членове 46 и 47 от Регламент (ЕС) No 1308/2013, засадената с лозя площ се определя от външния периметър на лозовите насаждения с прибавяне на буфер, чиято широчина отговаря на половината от разстоянието между редовете. Засадената площ се определя в съответствие с член 38, параграф 2 от Регламент за изпълнение (ЕС) No 809/2014.
 2. Когато държава членка реши да провери допустимите разходи за операции по преструктуриране и конверсия на лозя и по събиране на реколтата на зелено изключително въз основа на стандартни таблици на единичните разходи, в които се използват мерни единици, различни от мерните единици за площ, или въз основа на оправдателни документи, които бенефициерите представят съгласно член 44, параграф 1, втора алинея от Делегиран регламент